b'\n_START_ARTICLE_\nWorld Heavyweight Championship (WWE)\n_START_SECTION_\nOrigine\n_START_PARAGRAPH_\nWWE a introdus World Heavyweight Championship \xc3\xaen 2002, Triple H devenind campionul inaugural pe 2 septembrie. Cu toate acestea, originea sa este atribuit\xc4\x83 evenimentelor care au \xc3\xaenceput \xc3\xaen National Wrestling Alliance (NWA), o promo\xc8\x9bie cu diferite filiale. La \xc3\xaenceputul anilor 1990, World Championship Wrestling (WCW) a fost o filial\xc4\x83 a promo\xc8\x9biei NWA. \xc3\x8en acest timp, ea folosea NWA World Heavyweight Championship ca titlul ei mondial. WCW World Heavyweight Championship a fost creat \xc3\xaen 1991 c\xc3\xa2nd recunoa\xc8\x99terea i-a fost acordat\xc4\x83 de\xc8\x9bin\xc4\x83torului NWA World Heavyweight Championship de atunci, Ric Flair. \xc3\x8en 1993, WCW s-a separat de NWA \xc8\x99i s-a dezvoltat pentru a deveni un rival de promo\xc8\x9bie a filialei World Wrestling Federation (WWF) din NWA. Ambele organiza\xc8\x9bii s-au dezvoltat \xc8\x99i \xc3\xaen cele din urm\xc4\x83 au fost implicate \xc3\xaentr-un r\xc4\x83zboi cu audien\xc8\x9be de televiziune numit Monday Night Wars. Spre sf\xc3\xa2r\xc8\x99itul r\xc4\x83zboiului cu audien\xc8\x9be, WCW a \xc3\xaenceput un declin financiar care a culminat \xc3\xaen martie 2001 cu achizi\xc8\x9bia WCW-ului de c\xc4\x83tre WWF. Ca urmare a cump\xc4\x83r\xc4\x83rii, WWF a dob\xc3\xa2ndit biblioteca video a WCW-ului, contracte \xc8\x99i titluri de campion printre alte bunuri. Unirea wrestlerilor din WCW cu lotul WWF-ului a pornit \xe2\x80\x9eThe Invasion\xe2\x80\x9d care \xc3\xaen mod eficient a eliminat treptat numele WCW. Apoi, WCW World Heavyweight Championship a fost unificat cu WWF Championship, titlul mondial al WWF-ului, la Vengeance 2001, \xc3\xaen luna decembrie. \xc3\x8en cadrul evenimentului, titlul WCW a fost eliminat cu Chris Jericho devenind finalul de\xc8\x9bin\xc4\x83tor al acestuia \xc8\x99i campionul WWF dup\xc4\x83 ce l-a \xc3\xaenvins pe The Rock, respectiv Stone Cold. Titlul WWF a fost cunoscut ca Undisputed Championship \xc3\xaen wrestlingul profesionist p\xc3\xa2n\xc4\x83 \xc3\xaen septembrie 2002, luna \xc3\xaen care a fost creat World Heavyweight Championship, titlul format din WWE (WWF) Undisputed Championship (vede\xc8\x9bi sec\xc8\x9biunea \xe2\x80\x9eCrea\xc8\x9bie\xe2\x80\x9d pentru mai multe detalii), succesorul titlului WCW.\n_START_SECTION_\nCrea\xc8\x9bie\n_START_PARAGRAPH_\nP\xc3\xa2n\xc4\x83 \xc3\xaen 2002, lotul WWF-ului a fost de dou\xc4\x83 ori mai mare datorit\xc4\x83 supraabuden\xc8\x9bei de contracte cu angaja\xc8\x9bi. Ca urmare a cre\xc8\x99terii, World Wrestling Federation a \xc3\xaemp\xc4\x83r\xc8\x9bit lotul prin intermediul cele dou\xc4\x83 programe de televiziune principale, Raw \xc8\x99i SmackDown!, atribuind titluri de campion \xc8\x99i conduc\xc4\x83tori fiec\xc4\x83rei divizii. Aceast\xc4\x83 expansiune a devenit cunoscut\xc4\x83 ca Brand Extension. \xc3\x8en mai 2002, WWF \xc8\x99i-a schimbat numele \xc3\xaen WWE (World Wrestling Entertainment). Ca urmare a acestor modific\xc4\x83ri, WWE Undisputed Championship a r\xc4\x83mas vacant. \xc3\x8en urma numirii lui Eric Bischoff \xc8\x99i Stephanie McMahon ca manageri generali ai Raw-ului, respectiv SmackDown-ului, Stephanie McMahon a contractat apoi cu campionul WWE Undisputed Brock Lesnar pentru divizia SmackDown, l\xc4\x83s\xc3\xa2nd Raw-ul f\xc4\x83r\xc4\x83 un titlu mondial. Pe 2 septembrie 2002, dup\xc4\x83 disputa pentru denumirea m\xc4\x83rcii titlului Undisputed, Eric Bischoof a anun\xc8\x9bat crearea titlului World Heavyweight Championship. Bischoff i-a acordat titlul lui Triple H datorit\xc4\x83 adversarului s\xc4\x83u programat anterior, Brock Lesnar. Imediat dup\xc4\x83 aceea, WWE Undisputed Championship a devenit WWE Championship.\n_START_SECTION_\nModelul centurii\n_START_PARAGRAPH_\nCentura este conceput\xc4\x83 dup\xc4\x83 Big Gold Belt, o centur\xc4\x83 iconic\xc4\x83 care mai \xc3\xaen\xc3\xa2i a reprezentat WCW \xc8\x99i NWA World Heavyweight Championship. Este alc\xc4\x83tuit\xc4\x83 dintr-o curea din piele neagr\xc4\x83 cu catarame care \xc3\xaenconjoar\xc4\x83 talia wrestlerului care o poart\xc4\x83, \xc8\x99i trei piese confec\xc8\x9bionate din aur. \xc3\x8en mijlocul curelei se afl\xc4\x83 o mare pies\xc4\x83 din aur care prezint\xc4\x83 modelul unei coroane din partea de sus a unui glob aflate \xc3\xaen centru. Logo-ul WWE-ului \xc8\x99i cuvintele \xe2\x80\x9eWorld Heavyweight Wrestling Champion\xe2\x80\x9d care sunt gravate se afl\xc4\x83 in partea de sus a piesei, iar pl\xc4\x83cu\xc8\x9ba care are numele campionului gravat, se afl\xc4\x83 \xc3\xaen partea de jos. \xc3\x8en plus, \xc3\xaentreaga pies\xc4\x83 este gravat\xc4\x83 cu modelul unui fleuron unic care este \xc3\xaenconjurat de pre\xc8\x9bioase pietre ro\xc8\x99ii. De-a lungul curelei, la ambele capete se afl\xc4\x83 dou\xc4\x83 buc\xc4\x83\xc8\x9bi laterale mai mici care au acela\xc8\x99i model de fleuron v\xc4\x83zut \xc3\xaen piesa central\xc4\x83. Din 19 iulie 2011 p\xc3\xa2n\xc4\x83 \xc3\xaen prezent, pielea din spatele curelei a prezentat o culoare rubinie.'